stanford-oval/wikipedia huggingface dataset:
דברה מסינג
קריירה > פרסים ומועמדויות

מסינג הייתה מועמדת לפרס גלובוס הזהב עבור השחקנית הטובה ביותר בסדרה קומית או מוזיקלית על תפקידה ב"וויל וגרייס" בכל אחת מהשנים 2000–2005, אך מעולם לא זכתה בו. בשנים 2000–2003 וב-2006 הייתה מועמדת לפרס אמי עבור שחקנית ראשית יוצאת דופן בסדרה קומית על אותו תפקיד, וב-2003 גם זכתה בו. כמו כן, זכתה בשני פרסי סטלייט לשנים 2003-2002 וקיבלת מועמדות נוספת לשנת 2004. ב-2007 הייתה מועמדת לפרס אמי לשחקן ראשית מצטיינת במיני-סדרה או סרט ולפרס גלובוס הזהב לשחקנית מצטיינת במיני-סדרה או סרט על תפקידה במיני-סדרה "גרושה כמו חדשה". ב-2001 וב-2004 הייתה מועמדת לפרס גילדת שחקני המסך עבור הופעה יוצאת דופן של שחקנית בסדרה קומית. צוות השחקנים של ויל וגרייס, ומסינג בתוכו, זכה בפרס איגוד שחקני המסך עבור הופעה יוצאת דופן של צוות שחקנים בסדרה קומית בשנת 2001 והיה מועמד לפרס גם בשנים 2002–2005. ב-2019 הייתה מועמדת שוב לפרס גלובוס הזהב על תפקידה בעונת החידוש לסדרה "ויל וגרייס".
ב-2002 הוכרזה מסינג על ידי מגזין פיפל כאחת מ-50 האנשים היפים בעולם. מגזין TV Guide הכריז עליה ב-2003 כמתלבשת הטובה ביותר.
חיים אישיים

מסינג פגשה את בן זוגה, השחקן והתסריטאי האמריקאי-יהודי דניאל זלמן, ביומם הראשון באוניברסיטת ניו יורק. השניים נישאו ב-3 בספטמבר 2000 וחיו בניו יורק. ב-7 באפריל 2004 נולד להם בן. בשנת 2011 הם נפרדו. ב-2016 הושלם תהליך הגירושין.
חיים אישיים > תמיכה בישראל

ביום טבח שבעה באוקטובר, שיתפה מסינג פוסט האומר כי "אם אתם ממשיכים לשתוק - אתם משתפים פעולה", והוסיפה בפוסט משלה: "טבח ללא התגרות. תקיפה מהאוויר, מהים וביבשה [...]. חמאס הוא קבוצת טרור מוכרת בכל העולם, הנתמכת על ידי איראן, ששליחותה המוצהרת היא להרוג כל יהודי בעולם, להשמיד כל יהודי בישראל ולפרק את הדמוקרטיה. זהו לא סכסוך דו-צדדי. מדובר בפיגוע מתואם. הדבר היחיד שצריך להיות בנפשכם ובליבכם היום הוא חמלה ותפילות על ישראל".
בנוסף, מסינג, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס.
פילמוגרפיה > קולנוע

אהבה בין הכרמים (1995)
צוות ללא שליטה (1997)
סלבריטי (1998)
נבואות איש העש (2002)
סוף הוליוודי (2002)
ואז הגיעה פולי (2004)
גארפילד: הסרט (2004) - דיבוב
הדייט שלי לחתונה (2005)
חברים על הכוונת (2006) - דיבוב
סיגליות (2007)
לשחק עם המזל (2007)
הנשים (2008)
אין כמו החגים (2008)
כמו יום ראשון בגשם (2014)
אלביון: הסוס המכושף (2016)
ריקוד מושחת (2017) - סרט טלוויזיה
חיפוש (2018)
מחפש דרך (2020)
מנהיג בהזמנה (2020)
13: המיוזיקל (2022)
אלטו נייטס (2025)
פילמוגרפיה > טלוויזיה

עולם אחר (1993)
NYPD Blue‏ (1995-1994)
שותפים (1995)
נד וסטייסי (1997-1995)
סיינפלד (1997-1996)
טרף (1998)
ויל וגרייס (2006-1998, 2017-הווה)
Jesus ‏(1999) - סרט טלוויזיה של CBS
המלך היל (2002) - דיבוב
גרושה כמו חדשה (2007)
חוק וסדר: מדור מיוחד (2011)
סמאש (2013-2012)
סיפורי המסתורין של לורה (2016-2014)
הערות שוליים

↑  שחקנים מהוליווד לצד ישראל: "העולם לא יכול לשבת על הגדר לנוכח טרור כזה", באתר ynet, 7 באוקטובר 2023
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
| ויל וגרייס |
| --- | --- | --- |
| יוצרים | דייוויד כהן • מקס מוצ'ניק |  |
| שחקנים | אריק מקורמק • דברה מסינג • מייגן מולאלי • שון הייז • שלי מוריסון • גארי גרובס • מייקל אנגרנו • לזלי ג'ורדן |  |
| דמויות | ויל טרומן • גרייס אדלר • קארן ווקר • ג'ק מק'פרלנד • רוזאריו סלזר • דמויות משנה |  |
| פרס אמי לבידור בפריים טיים לשחקנית ראשית בסדרת קומדיה |
| --- | --- | --- |
| 1950–1970 | גרטרוד ברג (1950) • אימוגן קוקה (1951) • לוסיל בול (1952) • איב ארדן (1953) • לוסיל בול (1955) • ננט פבריי (1956) • ג'יין ווייאט (1957) • ג'יין ווייאט (1959) • ג'יין ווייאט (1960) • ברברה סטנוויק (1961) • שירלי בות' (1962) • שירלי בות' (1963) • מרי טיילר מור (1964) • מרי טיילר מור (1966) • לוסיל בול (1967) • לוסיל בול (1968) • הופ לאנג (1969) • הופ לאנג (1970) |  |
| 1971–1990 | ג'ין סטייפלטון (1971) • ג'ין סטייפלטון (1972) • מרי טיילר מור (1973) • מרי טיילר מור (1974) • ולרי הרפר (1975) • מרי טיילר מור (1976) • בי ארתור (1977) • ג'ין סטייפלטון (1978) • רות גורדון (1979) • קתרין דמון (1980) • איזבל סנפורד (1981) • קרול קיין (1982) • שלי לונג (1983) • ג'יין קרטין (1984) • ג'יין קרטין (1985) • בטי וייט (1986) • רו מקלנהן (1987) • בי ארתור (1988) • קנדיס ברגן (1989) • קנדיס ברגן (1990) |  |
| 1991–2010 | קירסטי אלי (1991) • קנדיס ברגן (1992) • רוזאן בר (1993) • קנדיס ברגן (1994) • קנדיס ברגן (1995) • הלן האנט (1996) • הלן האנט (1997) • הלן האנט (1998) • הלן האנט (1999) • פטרישיה היטון (2000) • פטרישיה היטון (2001) • ג'ניפר אניסטון (2002) • דברה מסינג (2003) • שרה ג'סיקה פרקר (2004) • פליסיטי האפמן (2005) • ג'וליה לואי-דרייפוס (2006) • אמריקה פררה (2007) • טינה פיי (2008) • טוני קולט (2009) • אידי פאלקו (2010) |  |
| 2011–היום | מליסה מקארתי (2011) • ג'וליה לואי-דרייפוס (2012) • ג'וליה לואי-דרייפוס (2013) • ג'וליה לואי-דרייפוס (2014) • ג'וליה לואי-דרייפוס (2015) • ג'וליה לואי-דרייפוס (2016) • ג'וליה לואי-דרייפוס (2017) • רייצ'ל ברוסנהאן (2018) • פיבי וולר-ברידג' (2019) • קתרין אוהרה (2020) • ג'ין סמארט (2021) • ג'ין סמארט (2022) • קואינטה ברונסון (2023) ‏•‏‏ ג'ין סמארט (2024) |  |
| --- | --- |
בקרת זהויות :  NLI: 987007504300605171  PLWABN: 9810562571405606  BIBSYS: 6089183  BNE: XX4786834  BnF: cb14206373j (data)  CANTIC: a11033617  GND: 131531778  ISNI: 0000 0001 1692 2577  LCCN: no00064250  MusicBrainz: 3333badc-c5e9-4f71-ba31-aedd831e556a  NKC: xx0103432  NLA: 41610178  NLK: KAC2020L3186  NTA: 288088174  SUDOC: 234068302  VIAF: 100871813   WorldCat (עם VIAF): 100871813
דובוני אכפת לי (סדרת טלוויזיה)

| --- | --- |

צילום מסך מתוך פתיח הסדרה
 סוגה:  אנימציה.
 יוצרים:  לינדה דנהם   אלנה קרצ'אריק
 שחקנים:  Billie Mae Richards 
 מדבבים בעברית:  ראו פירוט כאן
 ארץ מקור:  ארצות הברית, קנדה, צרפת
 שפות:  אנגלית 
 מספר עונות:  4 
 מספר פרקים:  60
 הפקה
 חברת הפקה:  DIC (1985) Nelvana (1986-1988)
 אורך פרק:  20 דק' (מחולק ל-2 פרקים)
 שידור
 רשת שידור:  ABC
 רשת שידור בישראל:  הערוץ הראשון ערוץ הילדים (סדרה ראשונה ועונות 2 ו-3 של הסדרה השנייה) פוקס קידס ערוץ ג'וניור
 תקופת שידור מקורית:  14 בספטמבר 1985 – 25 בדצמבר 1988
 קישורים חיצוניים
 דף התוכנית ב-IMDb
 
דובוני אכפת לי (באנגלית: Care Bears) היא סדרת אנימציה בת 60 פרקים המבוססת על זיכיון פופולרי בעל אותו השם, אשר הופקה לטלוויזיה בין השנים 1985–1988 בשיתוף פעולה אמריקאי-קנדי-צרפתי.
בדומה לסדרות אנימציה רבות אחרות משנות השמונים (כגון "הרובוטריקים" ו"כח המחץ") נוצרו במקור הסרטים וסדרת הטלוויזיה של "דובוני אכפת לי" כדי לקדם קו צעצועים.
בישראל שודרה הסדרה בערוץ הראשון בשנים 1986–1989. בהמשך שודרו בערוץ הילדים העונות השנייה והשלישית בדיבוב מחודש והסדרה הראשונה, וכן הסדרה הראשונה שודרה בערוץ פוקס קידס. 11 הפרקים הראשונים של הסדרה משודרים גם בערוץ ג'וניור. את שיר הנושא ביצע שמוליק קלוסקי.
תקציר העלילה

חבורת "דובוני אכפת לי" גרים בין העננים בארץ אכפתיה. לכל דוב תכונה ייחודית לו שמוצגת על בטנו באמצעות סמל. בעזרת הדודנים שלהם והחברים שלהם, הם יוצאים למשימות "אכפתיות" ברחבי העולם בעוד רשעים שונים מנסים לסכל את משימותיהם. בעונה הראשונה היה זה פרופסור לב קר הרשע ועוזרו לב שפל, ובעונות המתקדמות - חסר לב ועוזריו ספחת וצרחת.
ובעונה המשודרת בערוץ הופ נלחמים דובוני אכפת בנבל בשם דוב זדון שמתכנן למחוק את אכפתיה מעל פני האדמה.
הדמויות > דובוני אכפת לי (Care Bears)

דוב לילה טוב (Bedtime Bear) - דוב ישנוני. עוזר לכולם לישון היטב בלילות ולחלום חלומות נעימים. צבעו הוא כחול בהיר והסמל שעל בטנו הוא ירח כחול עם כוכב צהוב.
דוב יום הולדת (Birthday Bear) - אוהב במיוחד ימי הולדת. צבעו הוא צהוב והסמל שעל בטנו הוא עוגה קטנה עם נר.
חייכנית (Cheer Bear) - דובה שמחה ועליזה אשר משמחת ומעודדת את מצב הרוח של כולם. צבעה הוא ורוד בהיר והסמל שעל בטנה הוא קשת.
ידידוב (Friend Bear) - דוב אדיב וידידותי אשר מראה מה זה אומר להיות חבר טוב. צבעו הוא כתום והסמל שעל בטנו הוא שתי חמניות מחייכות.
דוב שמחה (Funshine Bear) - אוהב לשחק ולספר בדיחות כל הזמן, אבל לפעמים שוכח שיש רגעים בחיים בהם צריכים להיות רציניים. צבעו הוא צהוב בהיר והסמל שעל בטנו הוא שמש מחייכת. בסדרה השנייה הוא מוצג בשפה העברית כדובה.
דוב מזל טוב (Good Luck Bear) - דוב אשר מנסה לגרום לכך שכולם יתברכו במזל טוב. צבעו הוא ירוק והסמל שעל בטנו הוא תלתן בעל ארבעה עלים (סמל למזל).
דוב קוטר (Grumpy Bear) - בעל נטייה לקטר. צבעו הוא כחול והסמל שעל בטנו הוא ענן גשום שמוריד גשם ולבבות.
דוב אוהב מאוד (Love-a-lot Bear) - דובה שובבה ועליזה אשר מסייעת להפיץ אהבה בכל מקום אליו היא מגיעה. צבעה הוא ורוד והסמל שעל בטנה הוא שני לבבות.
דוב לב טוב (Tenderheart Bear) - עוזר לכולם להביע את תחושותיהם ולהיות אכפתיים. צבעו הוא חום והסמל שעל בטנו הוא לב גדול ואדום.
דוב משאלות (Wish Bear) - מסייע בהגשמת חלומות. צבעו הוא טורקיז והסמל שעל בטנו הוא כוכב נופל מחייך (סמל להבעת משאלה).
דובית (Baby Hugs Bear) - דובה צעירה וסקרנית. היא ואחיה הם הדובונים הצעירים ביותר בממלכת אכפתיה ובשניהם מטפלת סבתם, סבתא דוב. גם היא וגם אחיה נקלעים לעיתים קרובות לצרות. צבעה הוא ורוד והסמל שעל בטנה הוא לב ורוד מתוכו מבצבץ כוכב מחייך. בספרים בעברית נקראת "דובון קטנטון".
דובי (Baby Tugs Bear) - דוב צעיר וסקרן. הוא ואחותו הם הדובונים הצעירים ביותר בממלכת אכפתיה ובשניהם מטפלת סבתם, סבתא דוב. גם הוא וגם אחותו נקלעים לעיתים קרובות לצרות. צבעו הוא כחול והסמל שעל בטנו הוא כוכב עטוף בחיתול כחול מבד. בספרים בעברית נקראת "דובון בובון".
דוב אלוף (Champ Bear) - דב בעל רוח ספורטיבית שאוהב להתעמל ולשחק משחקי ספורט כמו בייסבול. צבעו הוא צהוב כתום והסמל שעל בטנו הוא גביע עם כוכב. בגרסות חדשות, שונה צבעו לכחול.
סבתא דוב (Grams bear) - סבתם של כל משפחת הדובונים. המטפלת של שני הדובונים הצעירים ביותר בממלכת אכפתיה, דובי ודובית. צבעה הוא כחול והסמל שעל בטנה הוא ורד.
דוב הרמוניה (Harmony Bear) - מסייעת לאחרים להסתדר ביחד. צבעה הוא סגול בהיר והסמל שעל בטנה הוא לב גדול עם שני לבבות קטנים בצדיו. החל משנות ה-2000, סמלה שונה לפרח צבעוני מחייך.
נדידוב (Share Bear) - מסייעת לאנשים ללמוד לחלוק את רכושם עם אחרים. צבעה הוא סגול והסמל שעל בטנה הוא שתי סוכריות על מקל מוצלבות.
הדמויות > הדודנים (Care Bear Cousins)

לב אמיץ/לב ארי (Brave Heart Lion) - אריה. מנהיג קבוצת הדודנים. צבעו כתום-חום והסמל שעל בטנו הוא לב אדום עם כתר.
לב נבון (Bright Heart Raccoon) - דביבון. החכם ביותר מבין הדודנים. נוהג לסייע לחבריו בדילמות שלהם. צבעו סגול והסמל שעל בטנו הוא נורה צהובה בצורת לב. הוא מסוגל לראות בחושך.
לב מבין (Cozy Heart Penguin) - פינגווין אשר מצטיינת בשחייה. צבעה סגול-ורוד והסמל שעל בטנה הוא לב אדום עם כובע גרב.
לב ענוג (Gentle Heart Lamb) - כבשה טובת לב וביישנית. צבעה ירוק והסמל שעל בטנה הוא כרית רקומה בצורת לב.
לב רחב/פיל רחב לב (Lotsa Heart Elephant) - פיל. החזק ביותר מבין הדודנים. צבעו ורוד והסמל שעל בטנו הוא משקולת עם לבבות.
לב נאמן (Loyal Heart Dog) - כלב אשר נוטה להיות מנומס יתר המידה. צבעו כחול והסמל שעל בטנו הוא קולר עם תליון בצורת לב.
לב אציל (Noble heart horse) - סוס. הופיע בסרט שיצא בשנת 1986. צבעו ורוד בהיר והסמל שעל בטנו הוא לב צבעוני אשר במרכזו כוכב.
לב לצון (Playful Heart Monkey) - קוף שמח ושובב. צבעו כתום והסמל שעל בטנו הוא לב עם כובע מסיבות מחודד.
לב-גאה/גאת-לב (Proud Heart Cat) - חתול פרפקציוניסט. צבעו כתום חום בהיר והסמל שעל בטנו הוא כוכב אדום בתוך לב ורוד.
לב זריז/שובב (Swift Heart Rabbit) - ארנב. המהיר שבחבורה. צבעו כחול בהיר והסמל שעל בטנו הוא לב אדום עם כנפיים.
כיבוד לב (Treat Heart Pig) - חזירה. צבעה צהוב והסמל שעל בטנה הוא גביע גלידה.
הדמויות > הרעים > בסדרה הראשונה

פרופסור לב-קר (Professor Coldheart) - מדען מטורף שרוצה להקפיא כל דבר. הנבל הראשי בחלק הראשון של הסדרה. מתגורר בטירה קפואה.
לב שפל (Frostbite) - עוזרו המגושם של פרופסור לב קר.
הדמויות > הרעים > בסדרה השנייה

חסר לב (No Heart) - מכשף רשע. הנבל הראשי בחלק השני של הסדרה. פרצופו לא נראה למעט עיניו וגבותיו. בעל יכולת שינוי צורה.
ספחת (Beastly) - יצור פרוותי גרוטסקי ממין לא מזוהה. עוזרם של חסר לב ושל צרחת. הופיע ברוב הספיישלים של הסדרה כנבל יחיד.
צרחת (Shreeky) - אחייניתו של חסר לב. מופיעה ברוב הפרקים כנבלית ראשית בשטח והממונה על ספחת. נוהגת לגנוב את הרעיונות של ספחת לאחר שהיא דוחה אותם כשהוא מציע אותם. נוהגת לצרוח בקול רם, בין היתר כשראי הקסם שלה נשבר.
צוות המדבבים בהפקת הדיבוב העברי

הדיבוב המקורי לעברית הופק ובוים באמצע שנות ה-80 על ידי שפרירה זכאי.
בגרסה העברית המקורית השתתפו בדיבוב הדמויות:
רותי הולצמן (דוב שמחה, דוב קוטר, דמויות שונות)
דב רייזר (דוב קוטר, פרופסור לב-קר, חסר לב, לב אמיץ/לב ארי)
איציק סיידוף (דוב קוטר)
שמעון כהן (לב אמיץ/לב ארי)
שפרירה זכאי (דוב לב טוב, דמויות שונות)
אפי בן-ישראל (דובית)
גילת מואב (סבתא דוב, כיבוד לב)
אסף כחולי (דובי, לב נבון, לב רחב/פיל רחב לב)
גיורא קנת (לב שפל, ספחת)
יוני חן (ספחת)
סיון שביט (דוב שמחה, צרחת)
בתיה ברק
יפה גבאי
שירלי טפר
עמי ויינברג
רחובות תל אביב-יפו

מראה מהאוויר: תוואי רחובות בתל אביב (2008)
שילוט רחובות בתל אביב
בעיר תל אביב-יפו יש כ-1,500 רחובות. חלק מרחובותיה ידועים בשל מאפייניהם הייחודיים בעיר ובישראל כולה, התחוללה בהם היסטוריה הקשורה בהתפתחות העיר, וחלקם אף הפכו לשם דבר בתרבות הישראלית כגון דיזנגוף, שינקין או אלנבי. ברחובות מסוימים, מצויים אתרים רבים בעלי חשיבות היסטורית, תרבותית או אדריכלית, כפי ששכיח בעיר מטרופולינית.
ערך זה מצביע על רחובותיה החשובים, הנודעים והראשיים של העיר.
שמות הרחובות

רחובות תל אביב קרויים בעיקר על שמות אישים חשובים בתולדות עם ישראל ומדינת ישראל ובתולדות העיר תל אביב, וכן מושגים שונים הקשורים ביהדות, ארץ ישראל והציונות (למשל, דיזנגוף, רוטשילד או דובנוב) מבין הרחובות שאינם קרויים על שם אישים הקשורים לתולדות העם היהודי נמנים רחובות על שם אישים בעלי חשיבות אוניברסלית (כגון ג'ורג' וושינגטון או לאונרדו דה וינצ'י) ומספר רחובות על שם אישים הקשורים לתקופת השלטון הבריטי (כגון המלך ג'ורג' החמישי, הרברט סמואל, ארתור ג'יימס בלפור ואדמונד אלנבי). מספר רחובות ביפו אשר נקראו על שם אישים ערביים או עות'מאנים שונו לאחר איחודה עם תל אביב לשמות בעלי הקשר יהודי היסטורי או נייטרלי. דוגמה ידועה היא שדרות ירושלים שנקראו בעבר על שם המושל הטורקי ג'מאל פאשה. עם זאת מספר רחובות יפואיים קרויים על שם אישים מוסלמים וערביים, כגון אבן סינא ואבן רושד, אולם גם אלו הם בעלי חשיבות אוניברסלית ולאו דווקא מוסלמית, ערבית או מקומית.
שדרות העיר

השדרות בתל אביב מהוות חלק מרכזי ובלתי נפרד מן השלד העירוני של תל אביב. בעיר מספר שדרות אשר לכל אחת מהן מאפיינים והיסטוריה משל עצמה. השדרה הראשונה, שדרות רוטשילד, נחנכה כבר בימיה הראשונים של העיר ועודנה השדרה החשובה בה. שדרות ירושלים שביפו נחנכו אף הן, עוד טרם אוחדו הרשויות, בהוראת מושל יפו חסן בק שהתקנא בשדרה התל אביבית. שדרות מרכזיות נוספות שנחנכו מאז שנות ה-30 הן שדרות בן ציון, ח"ן, בן-גוריון ונורדאו. כמו כן קיימות שדרות נוספות, בעלות מאפיינים שונים, גם בחלקים נוספים וחדשים יותר של העיר.
מאז סוף שנות ה-90 ותחילת שנות ה-2000 זוכות השדרות, ובראשן שדרות רוטשילד, להתחדשות עירונית ענפה ושיפוץ נרחב שגרם להחייאתן ולחיזוק מעמדן כחללים ציבוריים בולטים בעיר, הן לאירועים מיוחדים והן לתרבות הפנאי. במהלך השיפוץ הוספו מדשאות, פרחים וספסלים, סומנו שבילי אופניים, הוסרו המשתנות הציבוריות המוזנחות שהיו בשדרה, נבנו מתקני משחקים, ומעברי הרחובות נהיו נוחים יותר. בעקבות השיפוץ, התמלאו השדרות באוכלוסיית האזור והפכו לאחד ממוקדיה המובילים של תל אביב.
שיטת מספור

ככלל, מצפון לרחוב אלנבי, מתחילים רחובות הרוחב במערב ומספרי הבתים עולים ככל שהם מתקדמים מזרחה. רחובות אורך מתחילים מדרום ומתקדמים צפונה. מספרי הבתים מדרום לרחוב אלנבי עולים ככל שהם מתקדמים לכיוון דרום. ברחובות אורך, הבתים האי זוגיים נמצאים מצדו המערבי של הרחוב וברחובות רוחב מצדו הצפוני.
רחובות מרכזיים ובעלי עניין > תוכן עניינים

♦ אבן גבירול
♦ אחד העם
♦ אילת
♦ אלנבי
♦ ארלוזורוב
♦ בגין
♦ בוגרשוב
♦ בזל
♦ בלפור
♦ ביאליק
♦ בן-גוריון
♦ בן יהודה
♦ בן צבי
♦ גאולה
♦ גורדון
♦ דובנוב
♦ דוד המלך
♦ דיזנגוף
♦ ה' באייר ♦ הארבעה ♦ הברזל
♦ החשמל
♦ הירקון
♦ המלך ג'ורג'
♦ המסגר
♦ העלייה
♦ הרברט סמואל
♦ הרכבת
♦ הרצל
♦ השלום
♦ ויצמן
♦ ז'בוטינסקי
♦ ח"ן
♦ טשרניחובסקי
♦ יגאל אלון
♦ יהודה הימית
♦ יהודה הלוי
♦ יהודה המכבי
♦ יהודית
♦ יפו
♦ יפת
♦ יצחק שדה
♦ ירושלים
♦ ירמיהו
♦ לבנון
♦ לה גוארדיה
♦ לוינסקי
♦ ליליינבלום
♦ מזא"ה
♦ מרמורק
⁦♦️⁩ משה סנה
♦ נווה שאנן
♦ נורדאו
♦ נחלת בנימין
♦ נחמני
♦ נמיר
♦ עזה
♦ פנקס
♦ פרוג
♦ פרישמן
♦ קדם
♦ קיבוץ גלויות
♦ קפלן
♦ קרליבך
♦ רוטשילד
♦ רוקח
♦ רזיאל
♦ שאול המלך
♦ שבזי
♦ שינקין
♦ שלוש
♦ שלמה המלך
♦ שלמה (סלמה) ♦️
רחובות מרכזיים ובעלי עניין > אבן גבירול

| --- | --- |
מבט דרומה ממגדל המאה
מבט דרומה ממגדל המאה
 מידע כללי
 על שם:  שלמה אבן גבירול, משורר בתור הזהב של יהדות ספרד
 מיקום
 עיר:  תל אביב
 רובע:  גבול בין 3 ו-4. בצפון מגיע לרובע 1
 
קומי קומי נצא לרחוב / אור עולה והבוקר קרוב / הירח פה לא יפול / סמבה אבן גבירול
אחד הרחובות המסחריים הראשיים בעיר שהוקם בשנות ה-50 על בסיס דרך יפו-סומייל ומהווה המשך ישיר של רחוב יהודה הלוי ההיסטורי. בחירת שמו כהמשך ליהודה הלוי אינה מקרית – שניהם משוררים יהודים מספרד של ימי הביניים. הרחוב מהווה גבול בין רובע הצפון הישן והצפון החדש ומחבר בין צפון העיר ומרכזה. לאורך הרחוב מספר נקודות ציון שהחשובה שבהם היא כיכר רבין ובניין העירייה.
כמעט כל הרחוב בנוי באופן דומה: בנייני מגורים של 3–4 קומות מעל קומה מסחרית ולאורך כל חזיתות הבניינים בנויה אכסדרה המאפשרת מעבר מקורה להולכי רגל. האכסדרה מאפיינת את בנייני הרחוב מתחילתו ועד סופו.
רחובות מרכזיים ובעלי עניין > אחד העם

| --- | --- |
בית הספר אחד העם
בית הספר אחד העם
 מידע כללי
 על שם:  אחד העם, סופר ציוני
 מיקום
 עיר:  תל אביב
 שכונה:  לב תל אביב
 
עוד כמה זמן? קשה להשיב... מי שמתייאש ילך לתל אביב, היא תיתן לו שרותי הזייה על המקום, כמו מים בנווה צדק, צל ממגדל שלום, זה מגדל שלום על צומת הרצל אחד העם (שאגב היו מתנגדים מאוד גדולים בשעתם)
הרחוב מתחיל בקצה שכונת שבזי במערב ומסתיים במתחם הבימה בצפון מזרח, בפינת שדרות בן ציון. הוא נקרא על שם אחד העם שהתגורר ברחוב, עוד בחייו.
ברחוב נמצאה משנות השמונים המוקדמות ועד לאמצע שנת 2014 הבורסה לניירות ערך הישראלית, אשר הפכה את הרחוב למוקד פעילות מסחר בניירות ערך בישראל. במשך שנים היה מזוהה הרחוב עם הבורסה ומצבה ("יום מסחר הפכפך באחד העם"). הבורסה עברה לקרן הרחובות מונטיפיורי ואחוזת בית ביולי 2014.
אתרים חשובים נוספים הם:
בית וייס
מגדל שלום מאיר
מלון פלטין
בית הכנסת הגדול
בית הספר אחד העם (כיום בית הספר לבנות "בית יעקב")
רחובות מרכזיים ובעלי עניין > אילת

| --- | --- |
מבנה הטרנספורמציה ברחוב אילת
מבנה הטרנספורמציה ברחוב אילת
 מידע כללי
 על שם:  העיר "אילת"
 מיקום
 עיר:  תל אביב
 רובע:  5
 
העכבר מרחוב אילת שש / זה עם הרגש / אומר שהוא אוהב אותה / בכל זאת היא צועקת / אני לא מספיק טובה
רחוב אילת ביפו הוא המשכו של דרך יפו עד שדרות ירושלים. הרחוב מהווה גבול בין השכונות: נווה צדק, פלורנטין, המושבה האמריקאית-גרמנית ביפו, ושכונת נוגה. בסוף רחוב זה נמצא מגדל נווה צדק. בקצה רחוב אילת, בחיבור עם דרך יפו ורחוב לוינסקי, נמצא מבנה טרנספורמציה שהוקם בשנות ה-30 ומיועד לשימור. בתחילה נקרא הרחוב בשם דרך הגמלים ולאחר מכן נקרא בשם רחוב מוסתקים על שמו של עלי אפנדי מוסתקים שהיה איש עסקים בכיר ביפו.
ברחוב זה נמצאים כמה אתרים חשובים וגם היסטוריים כגון:
תחנת הרכבת יפו.
מוזיאון בתי האוסף לתולדות צה"ל במספר 50 פינת רחוב אליפלט.
מכון אבני המתפרש על פני 17 בניינים וסביבו חנויות רבות למוצרי אומנות.
בבניין מספר 21 שכנה הגימנסיה העברית "הרצליה" קודם שעברה אל בניינה הראשון ברחוב הרצל.
בבניין מספר 57 פעל בעבר קפה לורנץ – כיום מכון שכטר למדעי היהדות.
בקצה הרחוב שוכן מגדל נווה צדק.
הרחוב הוא חלק מציר הדרך ההיסטורי יפו-שכם המחבר את דרך יפו עם רחוב רזיאל ובו מצויים מבנים ערביים עתיקים.
רחובות מרכזיים ובעלי עניין > אלנבי

| --- | --- |

 מידע כללי
 על שם:  פילדמרשל אדמונד אלנבי, מצביא בריטי שכבש את הארץ מידי העות'מאנים
 מיקום
 עיר:  תל אביב
 רובע:  5
 שכונה:  לב תל אביב
 
הדמעות האלה לא בשבילי אני / מתחפר באלנבי / הפרדה חד צדדית / בגרסה האישית
רחוב אלנבי משתרע מכיכר הכנסת בצפון-מערב, הצמודה לחוף הים, ועד לכיכר המושבות בדרום-מזרח, שמעבר לה קרוי הרחוב בשם רחוב העלייה. הרחוב מהווה גבול בין רובע לב תל אביב ממזרח לבין שכונת כרם התימנים הנמצאת מערבית אליו בחלקו הצפוני.
הרחוב שנוסד תחילה כ"דרך הים" הוא אחד הרחובות הראשיים והחשובים ביותר בעיר אשר לאורכו מספר נקודות ציון ואתרים חשובים. לכל אורך הרחוב קיים מסחר וברובו בנויים מעליו גם בנייני מגורים.
רחובות מרכזיים ובעלי עניין > ארלוזורוב

| --- | --- |
בית הוועד הפועל
בית הוועד הפועל
 מידע כללי
 על שם:  חיים ארלוזורוב, מראשי תנועת העבודה בתקופת היישוב.
 מיקום
 עיר:  תל אביב
 רובע:  3,4
 שכונה:  הצפון החדש והישן
 
רחוב רוחב ראשי בצפון הישן של תל אביב. מתחיל בגן העצמאות וממשיך מזרחה עד רחוב על פרשת דרכים בו נמצא מסוף 2000. מתחלק לשני חלקים בעלי אופי שונה: הצד המערבי בין הים ורחוב אבן גבירול בו הוא רחוב בעל מאפיינים דומים לרחובות הראשיים של הצפון הישן; וחלקו המזרחי בין אבן גבירול לבין איילון, הוא ציר תחבורה ראשי הכולל בינוי בעל אופי שונה, ומהווה אחת הכניסות הראשיות אל העיר. בקצהו בגן העצמאות על גבעת כורכר, היה בעבר בית קברות מוסלמי, ומתחת לגבעה בחוף הים, נרצח ב-1933 חיים ארלוזורוב.
אתרים חשובים לאורך הרחוב:
בית השגרירות הבריטית
מוסך דן (נהרס ב-2008)
מתחם סומייל
בית הוועד הפועל של הסתדרות העובדים הכללית
בניין הנהלת קופת חולים כללית שנבנה ליד בית הוועד הפועל
רחובות מרכזיים ובעלי עניין > בגין

| --- | --- |

 מידע כללי
 על שם:  מנחם בגין, ראש הממשלה השישי
 מיקום
 עיר:  תל אביב
 
ציר תחבורה ראשי הידוע גם בשמו הקודם "דרך פתח תקווה" והוא חלק מדרך יפו-שכם ההיסטורית אשר המשכה הדרומי הוא דרך יפו והמשכה הצפון-מזרחי הוא ציר ז'בוטינסקי עד העיר פתח תקווה. על כן, דרך זו היא בעלת חשיבות רבה מאוד כחלק ממערך התנועה של גוש דן ולאורכה קיים הקו האדום של הדנקל.
אתרים חשובים לאורך הדרך (מצפון לדרום):
בית "ידיעות אחרונות" לשעבר
הקריה
מגדלי עזריאלי
מגדל היובל
מגדל עזריאלי שרונה
שכונת מונטיפיורי
מתחם השוק הסיטונאי בתל אביב
שכונת הרכבת
מתחם חסן ערפה
בעבר שכנו ברחוב בית "מעריב" וגשר מעריב
מערכת "במחנה" לשעבר
מגדל רובינשטיין
מגדל לוינשטיין
בית הדר
התחנה המרכזית הישנה
מתחם חברת חשמל
כיכר המושבות – מכיכר זו מתחילה "דרך יפו"
רחובות מרכזיים ובעלי עניין > בוגרשוב

| --- | --- |
כיכר השוטר
כיכר השוטר
 מידע כללי
 על שם:  ד"ר חיים בוגר (בוגרשוב)
 מיקום
 עיר:  תל אביב
 
ופעם החזקתי את היד של זוהר ארגוב, היה לו חוב ונסעתי הלוך ושוב, עם גידי גוב בבוגרשוב
רחוב מסחרי ברובו המקשר בין רחוב הירקון וכיכר לונדון שבחוף הים ובין כיכר מיכאל'ס (מפגש הרחובות המלך ג'ורג' ובן ציון).
הרחוב נבנה בתחילת שנות ה-20 כרחוב המרכזי של שכונת הפחונים נורדיה. כאשר רצתה העירייה לקרוא לרחוב על שמו של חיים בוגרשוב, התנגד לכך בוגרשוב ושינה בעקבות ההחלטה את שם משפחתו ל"בוגר", אולם שם הרחוב נשאר.
כיום, בוגרשוב הוא אחד הרחובות המסחריים המובילים בעיר הכולל שלל חנויות ביגוד ובתי קפה, ומהווה אף רחוב תיירותי בזכות הקשר הישיר שלו ממרכז העיר אל הים.
רחובות מרכזיים ובעלי עניין > בזל

| --- | --- |
רחוב בזל, מבט מרחוב סוקולוב לכיוון מזרח
רחוב בזל, מבט מרחוב סוקולוב לכיוון מזרח
 מידע כללי
 על שם:  הקונגרס הציוני הראשון, בבזל
 מיקום
 עיר:  תל אביב
 רובע:  3
 שכונה:  הצפון הישן
 
מחפש אותך בבזל, בקפה של הרחוב, משתגע כל הלילה לא יודע מה לחשוב
רחוב בזל הוא רחוב רוחבי בצפון הישן המוביל מרחוב אבן גבירול לרחוב דיזנגוף. במרכז הרחוב נמצא מתחם מסחרי-ציבורי המכונה "מתחם בזל". במתחם זה נמצאת "כיכר בוני העיר" וסביבה מספר מבנים, בהם תחנת מגן דוד אדום, בית רופאים ומגדל המגורים "מרום בזל". בעבר היה מתחם בזל אזור מוכה מפגעים ושכנו בו, נוסף על תחנת מגן דוד אדום, תחנת כיבוי האש המרכזית של תל אביב ומגרש חנייה למשאיות זבל. מגרש החנייה פונה ותחנת מכבי האש הועברה למיקומה החדש בקצהו הצפוני של רחוב אבן גבירול. המתחם התפתח ובצדדיו הדרומי (רחוב בזל) והמזרחי (רחוב אשתורי הפרחי) נפתחו בתי קפה ומאפיות, מסעדות וחנויות ייחודיות.
רחובות מרכזיים ובעלי עניין > ביאליק

| --- | --- |
כיכר ביאליק
כיכר ביאליק
 מידע כללי
 על שם:  חיים נחמן ביאליק, המשורר הלאומי
 מיקום
 עיר:  תל אביב
 רובע:  5
 
הרחוב מתחיל ברחוב אלנבי ומסתיים בכיכר ביאליק – כיכר עגולה קטנה שסביבה מספר בניינים חשובים ובמרכזה מזרקה. הרחוב נקרא על שמו של דייר הרחוב המפורסם, חיים נחמן ביאליק, עוד בעודו בחיים. ביתו המכונה "בית ביאליק", נמצא בסמוך לכיכר בקצה הרחוב. סביב הכיכר גם נמצא בית העירייה הישן.
רחוב ביאליק הוא אחד ממוקדיה של העיר הלבנה – מרבית הבניינים נבנו בסגנון הבינלאומי והשאר בסגנון האקלקטי. כמעט כל הבניינים ברחוב מוכרזים כמבנים לשימור. אתרים חשובים נוספים ברחוב הם בית ראובן, מרכז המוזיקה והספרייה ע"ש פליציה בלומנטל ובניין "באוהאוס – תל אביב".
רחובות מרכזיים ובעלי עניין > בלפור

| --- | --- |
בלפור 38, בית ספר פיטמן לשעבר
בלפור 38, בית ספר פיטמן לשעבר
 מידע כללי
 על שם:  ארתור ג'יימס בלפור, אבי הצהרת בלפור
 מיקום
 עיר:  תל אביב
 רובע:  5
 שכונה:  לב תל אביב
 
רחוב בלפור הוא רחוב מרכזי אשר חוצה את שכונת לב תל אביב, ומוביל מרחוב אלנבי לרחוב יהודה הלוי. הוקם בתחילת שנות ה-20 ונחנך בשנת 1925 על ידי ארתור ג'יימס בלפור, מדינאי בריטי שחתם על הצהרת בלפור. בעבר שכנו ברחוב בית החולים הדסה ובית הספר פיטמן. ברחוב נמצאים תיאטרון אורנה פורת לילדים ולנוער ומרכז אהל שם.
רחובות מרכזיים ובעלי עניין > בן-גוריון

| --- | --- |

 מידע כללי
 על שם:  דוד בן-גוריון, ראש הממשלה הראשון
 מיקום
 עיר:  תל אביב
 רובע:  3
 שכונה:  הצפון הישן
 
ככה סתם שוטטנו לנו בשדרות קק"ל / שם בחושך מתלחש זוג על הספסל /
אל מתחת תחתיהם זחול נזחל / בצריחה קפץ הזוג – אולי נבהל.
מן השדרות החשובות בעיר המחברות ממזרח למערב את כיכר רבין וכיכר אתרים שבטיילת. בשדרה שוכן בית בן-גוריון בו התגורר מ-1931 ובזמן כהונתו כראש ממשלה. הרחוב נקרא עד שנות ה-70 "שדרות הקרן הקיימת" ושמו שונה לאחר מותו של דוד בן-גוריון. אתרים נוספים ברחוב הם מעונות עובדים ז' ובית חנה שהיה חוות לימוד חקלאית. בקצהו המזרחי של הרחוב, סמוך לכיכר רבין ובית עיריית תל אביב נמצא גם גן העיר.